जिम कॉर्बेट राष्ट्रीय उद्यान
जिम कॉर्बेट राष्ट्रीय उद्यान भारत का सबसे पुराना राष्ट्रीय पार्क है और १९३६ में लुप्तप्राय बंगाल बाघ की रक्षा के लिए हैंली नेशनल पार्क के रूप में स्थापित किया गया था। यह उत्तराखण्ड के नैनीताल जिले के रामनगर नगर के पास स्थित है और इसका नाम जिम कॉर्बेट के नाम पर रखा गया था जिन्होंने इसकी स्थापना में महत्वपूर्ण भूमिका निभाई थी। बाघ परियोजना पहल के तहत आने वाला यह पहला पार्क था। यह एक गौरवशाली पशु विहार है। यह रामगंगा की पातलीदून घाटी में १३१८.५४ वर्ग किलोमीटर में बसा हुआ है जिसके अंतर्गत ८२१.९९ वर्ग किलोमीटर का जिम कॉर्बेट व्याघ्र संरक्षित क्षेत्र भी आता है।
सिम्बलबाड़ा राष्ट्रीय उद्यान
सिम्बलबाड़ा राष्ट्रीय उद्यान (Simbalbara National Park) भारत के हिमाचल प्रदेश राज्य के सिरमौर ज़िले में स्थित एक राष्ट्रीय उद्यान है। इसकी स्थापना सन् 1958 में सिम्बलबाड़ा वन्य अभयारण्य के रूप में हुई थी, जिसमें 19.03 किमी² क्षेत्रफल था। सन् 2010 में इसमें 8.88 किमी² जोड़े गए और इसका 27.88 किमी² क्षेत्रफल वाले राष्ट्रीय उद्यान के रूप में पुनर्गठन हुआ।